Surfing+på+nett+-+Jan

=﻿= Kilde: []

=__ Ungdom og media. __= =** Om ungdoms bruk av internett til nettsurfing. **=

Når det snakkes eller skrives om ungdoms bruk av media er fokuset ofte på de nye sosiale mediene som Facebook og Twitter. Dette er medier de unge raskt tar i bruk og som etter en tid blir adaptert av godt voksne mennesker, gjerne med det resultatet at ungdommen forlater disse mediene til fordel for nye. I denne artikkelen vil jeg ta for meg en annen side ved internett, nemlig mulighetene ungdom har til å søke informasjon og underholdning på nettet. Spørsmålet blir da: På hvilken måte oppsøker og nytter unge mennesker det som ligger på nettet? Kan måten de gjør det på ha konsekvenser for hvilken informasjon de møter?

Informasjonsinnhentingen kan gjøres planlagt og målbevisst, slik ofte voksne gjør når de skal finne ut noe spesielt de lurer på. Ungdom gjør ofte dette på en annen måte. De "surfer på nettet". I dette ligger det at de ofte ikke har faste mål for hva de skal finne. De starter et sted og lar skjermbildet og hyperkoblingene føre dem videre. I dette kan det ligge mye læring. Det er på en måte som om man i "gamle dager", for 10 år siden, skulle sette seg ned med bind 1 i Store norske leksikon og lese litt her og litt der. Du lærer mye, men hva du lærer kan være tilfeldig. En annen mulighet er at man bare surfer på felt man allerede kjenner. Da blir informasjonen snevrere. Eller at surfingen mest er et tidsfordriv. Som hos denne karen i YouTube videoen:.media type="custom" key="7443399" Kilde: Youtube

I følge en artikkel i //**Store norske leksikon**// fra 2010 bruker en gjennomsnittsnordmann 2t 22min. foran fjernsynsskjermen hver dag. 49 minutter brukes på trykte medier og 1t 05 min. på internett. Det er derfor interessant å finne ut om internettbruken til ungdom handler om nettaviser eller musikkvideoer. Kilde: []

Dette sier tidsskriftet **//Computerworld//** noe om. I en artikkel fra 2006 av Nard Schreur (noe gammel på et felt som utvikler seg sterkt) hevdes det at unge er storforbrukere av nettet og at de i første rekke bruker det til å spille og møte andre. //"Ungdom er helt oppslukt av internett. Dette viser en undersøkelse gjennomført av spillportal Catch-Gamer i samarbeid med mediebyrået Initiativ Universal."..."Det mest oppsiktsvekkende ved undersøkelsen er at ungdom så til de grader er storforbrukere av internett, og at spill er innfallsporten til å kommunisere med ungdom."..."Undersøkelsen avdekker for øvrig at hovedinteressene ungdom har på nett er underholdning og handling på nett, spill, MSN, chat og nedlasting av mp3, foruten den klassiske nettsurfingen."// Kilde:http://www.idg.no/bransje/bransjenyheter/article33175.ece

At ungdom kan være oppslukt av internett erfarer lærerne i skolen. Vi ser at denne måten å bruke nettet på blir tatt med inn i klasserommet. Hvor ofte ser vi ikke elever som sitter helt oppslukt som denne karen her foran skjermen?

"Litt" konsentrert Foto: Tollaksen, Bjørnar.

Sitter elevene slik for å søke etter informasjon som skal brukes til den neste innleveringsoppgaven, er det bare hyggelig å se en så engasjert ungdom. Men dessverre erfarer vi ofte at det er surfing og spill på nettet som er årsaken til en slik dyp konsentrasjon.

Konklusjonen min så langt vil derfor være at ungdom surfer på nett, men at spill, musikk og underholdning er mer typiske aktiviteter enn informasjonsinnhenting. Derfor er kanskje bildet i toppen av artikkelen en god illustrasjon på hva nettsurfing for ungdom er?

Store norske leksikon: [] Tollaksen, Bjørnar: "//Litt" konsentrert//. Bilde hentet på nettstedet Flickr: []. Lest 14.11.2010. Bilde fra Google: [] Computerworld: [] You-tube:   
 * __Kilder:__**